text: نئی دہلی۔31اگست۔وزیر داخلہ جناب راجناتھ سنگھ نے یوتھ ایکسچینج پروگرام یعنی ’وطن کو جانو ‘پروگرام کے تحت جموں وکشمیر سے آئے ہوئے 50 اسکولی بچو ں کے ایک گروپ سے ملاقات کی ہے۔ کٹھوعہ ضلع سے آئے ہوئے بچوں میں سات لڑکیاں بھی شامل ہیں اور یہ ایک تفریحی ٹور پر ہیں جس کا اہتمام جموں وکشمیر پولیس نے نئی دہلی ، آگرہ اور جئے پور کیلئے کیا ہے۔ شمال مشرقی خطے کے وزیر مملکت (آزادانہ چارج) ، وزیراعظم کے دفتر میں وزیر مملکت، عملہ عوامی شکایات اور پنشن ، ایٹمی توانائی اور خلائی اُمور ڈاکٹر جتیندر سنگھ بھی اس موقع پر موجود تھے۔